تورکییه‌نین روما ائلچیسی مراد سالیم اسنلی، ناتو اوچون اؤنم داشییان تورکییه‌نین، یوکسک مباریزه و ساواشا حاضر اولما قابیلیتیله اتفاقین ان بؤیوک ایکینجی اوردوسونا صاحب اولدوغونو سؤیله‌دی.
ائلچی اسنلی، ایتالیانین باشکندی روماداکی ناتو ساوونما کالجینین ۱۳۴.جو دؤنم کورسو ماذونیت مراسیمینه شرف قوناغی اولاراق قاتیلدی.
اسنلی، ۳۳ اؤلکه‌دن آلبای و یاربای روتبه‌سین‌ده عسگرلرله مولکی مقاملارین قاتیلدیغی مراسیم‌ده ائتدیگی چیخیشین‌دا، ناتو و تورکییه‌نین اتفاق‌داکی رولونا دایر دانیشدی.
سیاسی و حربی اتفاق اولاراق ناتونون دموکراسییه و حقوقون اوستونلوگونه دایانان باریش و گوونلیگی سیمگه‌له‌دیگینی وورغولایان اسنلی، اتفاقین هر زامان ۳۶۰ درجه‌لیک بیر باخیش آچیسی وئردیگینی دیله گتیردی.
اسنلی، آیرینتی‌لی سناریولارا باخمایاراق، ۱۵-۲۰ ایل اوله قدر کیمسه‌نین بو گون باش وئره‌ن سیاسی و اقتصادی پروسه‌لری تخمین ائده‌بیلمه‌یه‌جگینی، بو سبب‌دن ناتونون گلیشن شرطلره اویوم ساغلادیغینی بیلدیردی.
ناتو باش کاتیبی ینس استولتنبرگین "ناتو تاریخین ان گوج‌لو و ان اوغورلو اتفاقی" اولاراق آدلاندیردیغینی خاطیرلادان اسنلی، تورکییه‌نین ناتوداکی قونومونا دایر ده،
"تورکییه‌نین ناتوداکی رولون‌دان شبهه ائد‌نلره خاطیرلاتماق ایسته‌ییرم کی، سویوق ساواشدان ایستی باریشا، تورکییه، یوکسک مباریزه و ساواشا حاضر اولما قابیلیتیله اتفاقین ان بؤیوک ایکینجی اوردوسودور. بو، بیر چوخ شئیی آچیق شکیل‌ده گؤسترمه‌سی باخیمین‌دان اؤنملی بیر یئر توتور" دئدی.
اسنلی، اتفاق ایچین‌ده‌کی عضولر و اورتاقلار طرفین‌دن، انسانی و اقتصادی ساحه‌ده باشقالارینین یاراری اوچون گؤستریله‌ن بؤیوک چابالارین تقدیر ائدیلمه‌سی لازیم اولدوغونو دا سؤزلرینه علاوه ائتدی.
